Diari Oficial de la Generalitat Valenciana


Sumari del DOGV 6644, del 04-11-2011 (2011/11808)

Notificació de la sentència dictada en el judici verbal número 520/2010.
------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11639


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 520/2010. [2011/11392]  
Judici verbal 000520/2010  
De: Comunitat de Propietaris Nuevo Residencial Bahía I y II de Finestrat.  
Procuradora: Rosa María Pavia Botella.  
Contra: Stephen James Mc Cartehy.  
Procurador/a: -  
En aquest procediment de judici verbal seguit a instàncies de Comunitat de Propietaris Nuevo Residencial Bahía I y II de Finestrat contra Stephen James Mc Cartehy s'ha dictat la sentència, que, literalment, és com segueix:  
«Sentència número 415/2010  
Benidorm, 23 de desembre de 2010  
María Arantzazu Llorente Salinas, magistrada jutgessa substituta del Jutjat de Primera Instància número 2 de Benidorm, he vist aquestes actuacions de judici verbal número 520/2010 instats per la Comunitat de Propietaris Nuevo Residencial Bahía I y II de Finestrat, representada per la procuradora Rosa María Pavía Botella, i assistida pel lletrat Enrique Porcellar Giménez, contra Estephen James Mccarthy, amb domicili a Finestrat, c/ Illa de Mallorca, Nuevo Residencial Bahía, 123, qui no va comparéixer al judici, sent-ne declarat en situació legal de rebel·lia. El plet va versar sobre la reclamació d'una quantitat, i es van estimar els següents,  
/.../  
Dispositiva  
Estime de forma íntegra la demanda formulada per la Comunitat de Propietaris Nuevo Residencial Bahía I y II representada per la procuradora Rosa María Pavía Botella, i condemne Estephen James Mccarthy, que abone a l'actora la quantitat de (mil quaranta euros amb trenta cèntims) 1.040,30 €, més els interessos legals d'aquesta quantitat des de la data d'interposició de la demanda (1 de març de 2010) i fins a la data d'aquesta resolució, en què s'incrementarà en dos punts fins a fer-ne el pagament complet, amb imposició expressa de les costes causades en aquesta instància a la part demandada.  
Aquesta és la meua sentència de la qual s'expedirà una testimoniança per a la seua unió a les actuacions i també es notificarà a les parts, i feu-los saber que s'hi pot interposar un recurs d'apel·lació davant de l'Audiència Provincial d'Alacant, que, si s'escau, cal preparar davant d'aquest Jutjat dins del termini de cinc dies comptador des que es notifique.   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució, es constituirà un dipòsit de 50 €, que es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 3865 BS EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior. En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, mentre estava constituït en audiència pública en el dia de la seua data. En done fe».  
I atés que el demandat esmentat, Stephen James Mc Cartehy, es troba en parador desconegut, s'expedeix aquest edicte a fi que valga de notificació de forma deguda.  
  
Benidorm, 20 de setembre de 2011.- La secretària judicial: María Engracia Román Ivorra.